b'\n_START_ARTICLE_\nKings Age\n_START_SECTION_\nOsnovne komponente\n_START_PARAGRAPH_\nIgra je srodna Ikariamu po op\xc4\x87oj mehanici, ali se razlikuje po svojim komponentama. Igra\xc4\x8d se prvo mora skoncentrirati na resurse i gradnju kraljevstva, a zatim na vojsku. Sve komponente mora uskladiti, \xc5\xa1to \xc4\x87e polu\xc4\x8diti uspjeh u igri. Osnovne komponente su:\n_START_SECTION_\nGrad\n_START_PARAGRAPH_\nGrad je upori\xc5\xa1te kraljevstva i njegovog gospodarstva. Prve gra\xc4\x91evine su dvorac, kamenolom, rudnik \xc5\xbeeljeza, pilana i mlinar. Iz dvorca upravljate svim ostalim gra\xc4\x91evinama, unaprje\xc4\x91ujete ih ili ru\xc5\xa1ite. Mo\xc5\xbeete graditi vi\xc5\xa1e gra\xc4\x91evina odjednom, ali za vi\xc5\xa1e od dvije odjednom tro\xc5\xa1ite dodatne resurse. Gra\xc4\x91evine je stalno potrebno pro\xc5\xa1irivati kao bi \xc5\xa1to bolje i br\xc5\xbee funkcionirale, te zapo\xc5\xa1ljavale \xc5\xa1to vi\xc5\xa1e gra\xc4\x91ana. Gra\xc4\x91ana mo\xc5\xbeete zaposliti onoliko koliko ih mo\xc5\xbeete prehraniti. Izgradnja svake gra\xc4\x91evine ima odre\xc4\x91ene preduvjete._NEWLINE_Zatim je potrebno izgraditi skladi\xc5\xa1te kako bi se resursi \xc4\x8duvali, ali kada se ono napuni sav vi\xc5\xa1ak propada. Zato ga je stalno potrebno pro\xc5\xa1irivati. Tu su resursi sigurni od propadanja, ali ne i od kra\xc4\x91e. Zato je potrebno izgraditi skloni\xc5\xa1te. Tu \xc4\x87ete skriti ne\xc5\xa1to resursa koji \xc4\x87e ostati kod vas i nakon napada, a sve ostalo va\xc5\xa1 napada\xc4\x8d mo\xc5\xbee zaplijeniti, pa je i skloni\xc5\xa1te potrebno stalno nadogra\xc4\x91ivati._NEWLINE_Izgradnja vojarne postaje nu\xc5\xbena. U dobu stalnih ratova i slave, i vama je potrebna jaka vojska. Istra\xc5\xbeite i obu\xc4\x8dite razli\xc4\x8dite vrste jedinica i ratnih strojeva i pripremite ih za pohod. Izgradite zid oko grada kako bi ga za\xc5\xa1titili od stalnih upada neprijatelja. Izgradnja zida traje dugo i ko\xc5\xa1ta mniogo, ali je nu\xc5\xbena za opstanak kraljevstva._NEWLINE_Podignite staje i u njima uzgojite magarce, kako bi osigurali lak\xc5\xa1i i br\xc5\xbei promet u kraljevstvu. Magarci su vam potrebni i za trgovinu koja se odvija u \xc5\xbeivopisnom marketu. Nakon \xc5\xa1to ga izgradite, stalno ga pro\xc5\xa1irujte kako bi mogli \xc5\xa1to vi\xc5\xa1e trgovati. Gradnjom alkemi\xc4\x8darevog laboratorija zapo\xc4\x8dinjete potragu za Kamenom Mudraca i pritome dolazite do nevjerojatnih otkri\xc4\x87a._NEWLINE_Rezidenciju izgradite za grofove koji \xc4\x87e upravljati okruzima i administrirati kraljevstvom. Za to su im potrbni zalatnici koji se izra\xc4\x91uju u kovnici. \xc5\xa0to vi\xc5\xa1e pro\xc5\xa1irujete kovnicu, vi\xc5\xa1e radnika mo\xc5\xbeete zaposliti i tako proizvesti vi\xc5\xa1e zlatnika. Naposlijetku, kada sve gra\xc4\x91evine izgradite do maksimuma, mo\xc5\xbeete podi\xc4\x87i spomenik Svojo Kraljevskoj Slavi, koji ja\xc4\x8da utvr\xc4\x91enost va\xc5\xa1eg grada za 50%.\n_START_SECTION_\nTehnologija\n_START_PARAGRAPH_\nTehnologija je komponenta igre koja se ogleda u gra\xc4\x91enju i pro\xc5\xa1irivanju gra\xc4\x91evina u gradovima, i to tako \xc5\xa1to za gradnju svake gra\xc4\x91evine postoje odre\xc4\x91eni preduvjeti. Ti preduvjeti jesu neke druge gra\xc4\x91evine pro\xc5\xa1irene do odre\xc4\x91enog nivoa. Tek kada su ti uvjeti ispunjeni mogu\xc4\x87e je graditi \xc5\xbeeljenu gra\xc4\x91evinu.'